Joaquin Larregla

Joaquin Larregla Urbieta (Irunberri, 1865eko abuztuaren 20a - Madril, 1945eko ekainaren 24a) nafar piano-jotzaile eta musikagilea izan zen.

 Bizitza 
Joaquin Larregla Irunberrin jaio zen 1865eko abuztuaren 20an. Aita, Domingo Larregla, medikua zen, eta urte batzuk geroago Garesera aldatu zen familia. Obanosko organo-jotzailea izan zuen lehenbiziko musika irakaslea. Iruñeko Bigarren Hezkuntzako Institutu Probintzialean batxilergoa ikasi zuen, eta bertako Udal Musika Eskolan piano klaseak hartu. Nafarroako Foru Aldundiak emandako 2.000 errealeko pentsioari esker, Madrilgo Musika Kontserbatorio Nazionalean jarraitu zituen musika-ikasketak. Besteak beste, Damaso Zabaltza (pianoa), José Aranguren (harmonia) eta Emilio Arrieta (konposizioa) izan zituen irakasle Madrilen.

Ospe handia handia hartu zuen pianista gisa, bai Espainian, bai kanpoan. 1885etik 1889ra, Pablo Sarasatek gonbidaturik, Iruñeko Sanferminetan aritu zen. 1895ean ondu zuen bere lanik ezagunena, ¡Viva Navarra! jota, eta lau urte geroago Siempre P’alante abesbatza eta orkestrarako jota. Aita Donostiaren lagun mina egin zen eta biek ordu luzeak ematen omen zituzten Narbarteko organoa joz musika egiten. Aita Donostiaren obra ugari Larreglak berak estreinatu zituen, eta horien artean ezagunenetakoa, Oñazez hunkingarria (Larreglari eskainitakoa esker ona adieraziz).

Madrilen hil zen 1945eko ekainaren 24an.

 Lanak 
 Orkestrarako obrak 
 1888 Sol txikiko kontzertua, piano eta orkestrarako
 Laurak-bat, zortzikoa
 Minué de las Rosas
 Rapsodia asturiana
 Suite y la Tarantela
 Tarantella

 Zartzuelak 
 1897 La roncalesa, ekitaldi bakarreko zartzuela
 1902 Miguel Andrés, hiru ekitaldiko drama lirikoa

 Bandarako obrak 
 1895 ¡Viva Navarra!, kontzerturako jota
 1896 Himno de Navarra, abesbatza eta bandarako; Hermilio Olorizen testua
 1899 Siempre p'alante, nafar jota abesbatza eta bandarako; Eusebio Blasco y Solerren testua

 Ahots-musika 
 1900 Mariquita, ahots eta pianorako; Eusebio Blasco y Solerren testua
 1905 Bone Pastor.
 1905 Al Niño Jesús, gabon kanta
 1908 Balada del mar, ahots eta pianorako; José Zahoneroren testua
 1913 Himno al triunfo de la Santa Cruz, 4 bakarlari, abesbatza misto eta organorako (edo pianorako).
 1922 Himno de Navarra a San Francisco Javier (edo “En el eco de mis montes”); Alberto Pelairearen testua
 Ave Maria, mezzo-soprano eta organorako

 Organorako obrak 
 1905 Elevación - sobre motivos del adjunto villancico del Hermano Dionisio de las Escuelas Cristianas

 Pianorako obrak 
 1886 Serenata-capricho
 1886 Ichasoan, pianorako barcarola
 1886 Oroitzá, melodia.
 1887 Scherzo
 1888 Álbum de piezas sinfónicas para piano.
 Allegro vivace
 Andante
 Minuetto
 Scherzino
 1888 Meciendo la cuna, erromantza.
 1889 En la montaña.
 1889 Souvenir de Nize, kontzerturako polka
 1889 ¡Qué feliz eres!, kubatar kapritxoa
 1890 Meditación, pianorako
 1892 Momento de tristeza, preludio eta erromantza
 1898 Piezas características, pianorako suitea
 Fiesta de los campesinos
 Escena religiosa
 Giga
 Coquetería y elegancia (mazurka)
 1899 Mariana, pianorako gabota
 1904 Ilusión, pentsamendu poetiko-musikala.
 1904 Realidad, gabota
 1906 Bacanal.
 1907 Minué de las rosas.
 1914 Andalucía espainiar kapritxoa pianorako
 Canción andaluza.
 Zapateado.
 1917 Noche de niebla, nokturnoa
 1918 La embrujada del caserío, scherzetto fantastikoa pianorako
 1920 Recuerdos de Italia, hiru mugimenduko suitea
 1930 Después del vals, pianorako
 1942 Tardes de otoño.
 Ante la tumba de un requeté, meditazio lirikoa
 En el Pirineo, egunsentiko eszena
 Melodía
 Piezas líricas para piano
 Impromptu fantástico
 Melodía romántica
 Scherzino burlesco
 Marcha solemne

 Txisturako obrak 
 Amanece en el Pirineo

 Erreferentziak 

 Kanpo estekak 

Kategoria:Euskal Herriko piano-jotzaileak
Kategoria:Nafarroa Garaiko musikagileak
Kategoria:Irunberriko kultura
Kategoria:Irunberriarrak
Kategoria:Madrilen hildakoak
Kategoria:San Fernandoko Arte Ederren Errege Akademiaren akademikoak